**Dragostea mea nu moare niciodată**

*Daniel Petrior Dumitru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

~ DRAGOSTEA MEA NU MOARE NICIODATĂ ~

Dragostea mea nu moare niciodată!

Am să-ți repet întruna pe Pământ.

Înger nu sunt, dar gândul mă tot poartă

Spre trupul tău prin ploaie și prin vânt.

Mă rog, când mă trezesc, să-ți fie bine,

Iar dac-adorm pe tine te visez.

Doar doruri port, în suflet, și suspine...

Ador în ochii tăi să mă- mbăiez.

Ne-a fost atât de bine împreună...

Nu mă-ntreba, nu știu ce s-a-ntâmplat.

Dar un blestem în vreme de furtună,

Lumina-ntuneric a schimbat.

Mai știi de prima noastră întâlnire,

Când eu ți-am spus că deja te cunosc?

Că am primit din Univers de știre,

Că tu vei fi Femeia ce-o iubesc?

Șăgalnic mi-ai zâmbit din colțul gurii,

În ochii tăi degrabă am intrat

Și ne-am jurat să fim dușmanii urii,

Femeie tu să-mi fii, să-ți fiu bărbat!

Ce dumnezei, atei și ce destine,

Am fost, suntem, vom fi un singur trup?

Pe-acest Pământ, iubito, nu e bine,

Dacă nu juri Credință unui grup.

Cu toții singuri sunt că ei sunt Calea.

Religioși, atei și filosofi.

Uită cu toți a dărui Iertarea

Și mor mai înainte de ,,a fi"!

În numele ,, Iubirii" pot ucide

Pe-orice ,,păgân", ce nu-i de partea lor.

Și toată nedreptatea vor ascunde

Și cel învins și cel biruitor.

Cum să trăiesc în lumea asta crudă

Vândută zeului ce-i zice ban?

Iubirea mea e pentru ei absurdă

Și dacă nu urăsc le sunt dușman!

Am obosit să-mi fie dor de tine...

Orice-nceput are și un sfârșit.

Mereu mă voi ruga să-ți fie bine,

Eu te iubesc...! De ce m-ai părăsit?

Înger nu sunt și n-am să fiu vreodată,

Păcatele mă-mpiedică să zbor.

Dragostea mea nu moare niciodată,

Căci eu iubesc cu fiecare por!

Iubirea mea-i izvor de apă vie,

O lacrimă 'l-adapă ne-ncetat.

Te voi iubi-ntr-o altă galaxie.

Calea Lactee nu m-a acceptat.

Daniel-Petrișor Dumitru